AlexejDobrolubov/national_council_slovak_2010 huggingface dataset:
78. schôdza NR SR - 16.deň - B. popoludní
Dátum: 2023-01-24
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

70. Ďakujem za slovo. Pán poslanec Blaha, pamätáte si na vaše vyjadrenie k referendu spred pár rokov? Možno vám oživíme spomienky. Citujem, ako ste sa vyjadrili k referendu o rodine: Nesúhlasím s ponižovaním menšín cez referendové otázky. Pamätáte si to? V roku 2015. Ubehlo odvtedy pár rokov, ale tak nebolo to až tak dávno a dneska tu veľmi aktívne obhajujete referendum. Vo vašom plamennom prejave ste tvrdili, že my berieme slobodu a ľu... a popierame ľudské práva, lebo sme nevyzývali ľudí k referendu. Čo ste vy robili v roku 2015 vo veľmi dôležitom, pán Blaha, vo veľmi dôležitom referende, kde išlo o rodiny s deťmi? Kde ste vtedy boli? Pre vás je ochrana menšina, no ja som za ochranu menšín, nepopieram práva ani jednej menšiny, ale zase by sa malo aj prihliadať na právo väčšiny, majority tejto spoločnosti. Vy, vy sa tu budete plamenne rozohňovať, rozhadzovať rukami, vykrikovať, vykrikovať či vrátane pána premiéra, alebo aj na prezidentku ste zaútočili. Je to každého osobné právo, tak ako bolo aj vaše v roku 2015, keď ste sa vyjadrili a vyzývali ste ľudí, opakovane ste vyzývali ľudí, aby nešli k referendu. Vyjadrovali ste sa, ako vo vašom klube SMER-u, ako riešite eticko-kultúrne a ja neviem aké, aké otázky. Ja budem veľmi rád, keď vo faktickej aspon... aspoň jednou vetou zodpoviete, že prečo ste v roku 2015, nie je to ani osem rokov odvtedy, prečo ste vtedy popierali právo vyjadriť sa slobodne ľuďom v referende. A dneska tu budete plamenne, plamenne rozprávať tie vaše bludy. Ako... (Prerušenie vystúpenia časomerom.)
40. schôdza NR SR - 2.deň - A. dopoludnia
Dátum: 2021-09-17
Poslanec: Kuffa, Filip (-)
Druh vystúpenia: Vystúpenie s faktickou poznámkou

40. Pán predseda, ja vítam tvoju iniciatívu tohto návrhu zákona a je to naozaj pomoc vo vzťahu, keď to nazvem, k nejakým bežným občanom, bežným tým poľnohospodárom, možno aj tým malým, možno aj k tým menej finančne zabezpečeným. Pár vecí si spomenul. Spýtal si sa takú rečnícku otázku, čo nám tu chýba, či nám tu chýba zdravý rozum. No chýba nám tu. Však bolo to tu povedané z tých lavíc a som rád vlastne, že týmto prejavom si sa prihlásil k tomu, že návrhy zákonov, ktoré dávate, aj tú slávnu reformu parkov, ja to vlastne beriem tak, že týmto príhovorom viac-menej SME RODINA stiahne ten podpis z tohto návrhu zákona, pretože to je proti návrhu, proti zdravému rozumu a proti akejkoľvek logike. Hovoril si o divine zo zahraničia, pritom my tu máme doma, proste to sú tisícky ton diviny, ktoré produkujeme. Ide to preč a vieš dobre, že tie, tá legislatíva je nastavená tak, že my to ani nevieme predávať doma, pretože združenie má povedané, že vieš predať nejaké malé množstvo a to malé množstvo je určené z množstva ton, ktoré, ktoré vlastne odlovíš v tom revíri, hej? Čiže celé zle. Ďalej, podpora farmárov, ktorí reálne budujú potravinovú sebestačnosť, je naozaj na bode mrazu. Čo mám povedať? Však ja poznám tých ľudí. Reálne má aj živočíšnu, aj rastlinnú výrobu. On reálne zásobuje domáci trh a teraz mu prídu také somariny a on mi hovorí, však ja tou byrokratickou záťažou strávim ročne možno aj dva mesiace nad papiermi miesto toho, aby som sa vedel reálne venovať nejakému chovu. A keď tam spravím nejakú chybu, nie s úmyslom oklamať, ale technickú chybu, tak oni mi ešte stiahnu dotáciu, že ja tu niečo produkujem. Kde sú tie lúky plné pasúcich sa oviec a kráv? No tie nám zničila novodobá ochrana prírody a krajiny, ja to hovorím. Však tí vyhnali ľudí pracujúcich na vidieku a pre vidiek. Boli sme na poslaneckom prieskume vo Vysokých Tatrách, tie historické fotky sme tam videli, že sa tam pásli ovce a dobytok. Bavili sme sa o tom, či to vieme vrátiť. Ochranári: áno, vieme. Ja poviem, dám vám ľudí, ktorí vám tam pôjdu pásť. Viete, kde sme stroskotali? Riaditeľ Správy národného parku Majko mi povedal, viete, nedokážete to ochrániť pred veľkými šelmami, ani pred vlkom, ani pred medveďom. Už mám len dve sekundy, ale to je práve... (Prerušenie vystúpenia časomerom.)
35. schôdza NR SR - 2.deň - B. popoludní 2
Dátum: 2021-07-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

219. Ďakujem za slovo. Pán kolega Takáč, tento návrh zákona, ktorý tu máme na stole, podporíme aj my. Ide v podstate o to, keď chceme, aby Pôdohospodárska platobná agentúra získala akreditáciu, tak toto je jedna z podmienok, ktorú musí teda spĺňať. Potom si ďalej uviedol, že dneska je tam teda problém s tými personálnymi kapacitami. My obidvaja ako členovia pôdohospodárskeho výboru máme priebežne tie informácie a vidíte, že to je práve jeden z tých bodov, ktorý tam stále teraz, čo som si poslednú aktualizáciu pozeral, tak tam svieti, že neni splnený a že tá personálna poddimenzovanosť tam stále teda trvá. Neviem si potom predstaviť, keď dostanú ešte nové kompetencie, ako to chcú stihnúť do toho určeného termínu. A to, že dneska PPA-čka nefunguje, tak jak máš ty tie skúsenosti, takisto aj mne volajú ľudia, ktorí tam v podstate mali projekty, mali schválené projekty, mali schválené dotácie. Oni sa teraz podľa toho zariadili, naplánovali si nejaké veci a hovoria, že dneska sa oni na PPA-čku nevedia dovolať. Pýtajú sa, čo máme robiť, však tá PPA-čka vôbec, vôbec nefunguje, že v podstate mali sme tam nejaké peniaze, ktoré sme mali riadne schválené v tých projektoch a nevieme sa pohnúť teraz ďalej, hej. Čiže pozrite sa, treba sa pozrieť teda aj z tejto stránky naozaj na to, aby to personálne a technické vybavenie bolo také, že by fungovali pre tých občanov, a nie iba sa tvárime, že tu máme nejakú agentúru, ktorá v podstate ale dneska nefunguje.
35. schôdza NR SR - 2.deň - B. popoludní 2
Dátum: 2021-07-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

145. Ďakujem za slovo. Pán kolega Tomáš, v úvode si uviedol takú výčitku na margo koali... opozície v podstate, že sa tu včera kritizovala tá účasť alebo neúčasť, a potom si povedal, samozrejme, aj tú víziu, že dúfaš v to, že sa nás tu stretne teda 55 opozičných poslancov. Nebude nás tu toľko na hlasovaní, pretože v úvode schôdze boli niektorí ospravedlnení, čiže minimálne táto sila nám tu bude chýbať, ale ja som tiež presvedčený o tom, že minimálne tí čo sme tu, že naozaj, že sa poctivo na tom hlasovaní zídeme, aby tu bol každý jeden náš hlas, aby sa nestalo potom, že by nejaké hlasy chýbali. Správne si povedal to o tom víkende prečo bola schôdza zvolaná v piatok, že to tu chceli takto potichučku tento zákon, aby im prešiel, no (povedané so smiechom) vypomstilo sa im to, ani sami nečakali v podstate, že to dopadne tak, ako to dopadne.
35. schôdza NR SR - 2.deň - B. popoludní 2
Dátum: 2021-07-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

127. Pán kolega Čepček, neviem, či si ešte stále v klube OĽANO, ale keď si, tak si myslím (povedané so smiechom), že dneska po tomto vystúpení si asi definitívne skončil. To tvoje heslo Moje telo, moja voľba, no každý človek v sále, čo tu sedí a má aspoň nejaké priemerné IQ, tak pochopil, proste na čo si narážal. Koniec koncov aj tie ostatné reakcie kolegov poslancov boli presne o tom, že presne vedeli, že liberáli toto heslo používajú a používajú ho iba vtedy, keď im pasuje. Keď, keď v podstate sa... (povedané so smiechom) si tu bol terčom toho výsmechu, hej, tohto hesla, že moja... moje telo, moja voľba, tak o tomto človeku to len svedčí, asi aké má vysoké IQ.
35. schôdza NR SR - 2.deň - A. dopoludnia
Dátum: 2021-07-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

172. Ďakujem za slovo. Pán kolega Stančík, vy ste dobrý alibista. Ten váš prejav, to bol čisto alibistický. Dáte tam výrok, že za pandémiu môžu nezaočkovaní, a potom poviete alibisticky, to som nepovedal ja, to povedala nejaká, gubernátorka z Alabamy to bolo, myslím. Ale ste nepovedali ďalej, čo tým vtedy myslela. Myslela nezaočkovaných, keď prepukla pandémia? Myslela tých Číňanov z laboratória, keď to vypustili, že boli nezaočkovaní, že oni za to môžu? Alebo ktorú časovú fázu ste mali na mysli? Druhá vec, že vaša práca teda ako opozície je, teda našou úlohou že nesúhlasiť s koalíciou. To neni pravda, ani my to nikde nehovoríme. Však keď tu boli tie opatrenia ohľadom pandémie a boli dobré, bola to pomoc ľuďom, tak sme to predsa podporili. Opozícia jednohlasne vám podporovala tieto návrhy zákonov, keď mali svoju logiku. Spochybňovanie opatrení autorít, že keď majú tituly pred menom, za menom, že ich spochybňujeme. No, nespochybňujeme autority, keď hovoria normálne a keď hovoria pravdu. Ale také autority, jak vy tam máte, plagiátorov kadejakých na ministerstve školstva a neviem kde, no tak takých budeme spochybňovať. Umierajú ľudia kvôli opozícii. No, vážení, však vy ste si sami sebe povedali, že kvôli vám umierajú. Však v decembri kto povedal, že 4-tisíc ľudí umrelo? Však vďaka ministrovi Sulíkovi? Však vy ste si to hovorili, že vďaka koalícii tu umierali ľudia. A potom ešte čo sa týka tej pomoci. Tak, vážení, keď tu bola pandémia, keď tu boli opatrenia, keď vám ľudia utekali z mnohých prevádzok, lebo sa báli, tak ja som sa vtedy ponúkol dokonca ako pomocník, keď nemali personál, že tam pôjdem pomáhať, že pôjdem medzi chorých ľudí, a nemal som za potrebu o tom písať niekde na sociálnej sieti, že tam pomáham, že pomáham chorým, aj keď som ja ešte nemal prekonaný COVID, lebo som z toho nevytĺkal politické body ani politický kapitál. Tak čo vy tu vyčítate také somariny, že my z toho vytĺkame nejaké politické body? Kde ste boli vy vtedy? Boli ste niekde zahrabaní, každý sa zamkýnal do svojich izbičiek a ste dávali hlúpe statusy, že á, som tu zavretý, dávajú mi jedlo pred dvere, lebo aby som neprišiel do kontaktu. Toto bola tá vaša pomoc!
35. schôdza NR SR - 2.deň - A. dopoludnia
Dátum: 2021-07-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

52. Ďakujem za slovo. Marian, v prvom rade chcem oceniť, že si tu znova povedal to číslo z tých štatistík. Ty si to už tu včera o tom rozprával, čo hovoria štatistiky za Slovenskú republiku za rok 2020 na margo tých úmrtí. Tá druhá vec, keď si spomínal rozdelenie. Tá spoločnosť tu už rozdelená je, rozdelili ju oni a presne takýmito návrhmi, zákonmi ju rozdelia ešte viacej. Čo sa týka toho rozdelenia, veď my to tu zažívame priamo v pléne Národnej rady. Vidíš, dáš si rúško, nedáš si rúško, hneď ti tu všetci začnú vykrikovať, pritom polovica sály tu pred chvíľou bola bez rúšok, ich ministri tu chodia bez rúšok. Proste Sulík sa tu celý čas špacíroval bez rúška a to nejdem menovať proste ďalších, spravodajkyňa tam päť minút sedela a vyjedala, neupozornil ju nikto. Akonáhle ty si dáš rúško pod nos, hneď tu všetci zrazu vykrikujú, že nasaďte si ich, nasaďte si ich, hej? Samé divadlo. Hej, proste toto rozdelenie spoločnosti, tak jak je to v Národnej rade, tak je to vonku a presne týmito apartheidovými návrhmi zákonov to je len a len horšie.
32. schôdza NR SR - 10.deň - A. dopoludnia
Dátum: 2021-07-02
Poslanec: Kuffa, Filip (-)
Druh vystúpenia: Vystúpenie s faktickou poznámkou

107. Ďakujem za slovo. Pán kolega Mičovský, v rozprave bolo spomenuté, že bezzásah nie je zlý a je potrebný. Ja sa s tým plne stotožňujem a aj každý lesník, si myslím, že každý občan na Slovensku povie áno, ochrana prírody nech je, chceme ju, chceme aj bezzásahové územia, pretože aj to bezzásahové územie nám svojím spôsobom ukazuje, ako sa tá príroda vyvíja. V čom sa tiež zhodneme, ako si povedal, nemôže to byť ale v takom megalomanskom rozmere a v takých výmerách, ako to je dneska, a tobôž už nie s tou víziou pri súčasných hraniciach národných parkov, že to rozšírime na tých 50 % územia. S tým sa nestotožňujem. Áno, majme ich, ale v menšom rozsahu. Spomínal si prírode blízke hospodárenie lesa. Ono často sa to zamieňa s tým pojmom výberkového lesa. To neni jedno a to isté a ja potvrdzujem tvoje slová, že naozaj prírode blízke hospodárenie lesa nám vytvára jednu z najkrajších štruktúr lesa. Ja som tie lesy pobehal krížom-krážom, videl som všetko možné a naozaj prírode blízke hospodárenia je najkrajšia štruktúra lesa. Nemôžem zas povedať, že, že teda kde sa hospodári, ja neviem, podrastovým hospodárskym spôsobom alebo tak, áno, aj tam tí lesníci síce majú, majú teda uvádzané, že je to iný hospodársky spôsob, ale tiež dokážu vytvárať štruktúry lesa, ktoré sa veľmi podobajú týmto prírode blízkym. Potom ešte zaznelo, že v lese by sme nemali ísť po kubíkoch. Samozrejme, to by bolo veľmi scestné, keby sa pozeralo len na tú produkciu dreva a nie na mimoprodukčné funkcie lesa, ale, samozrejme, že netreba zabúdať na to, že napríklad, tu sa stačí kolo seba, keď sa pozriete, tieto lavice, to je výsledok lesníckej činnosti, výsledok ťažby dreva, to, že lesníci nám tu dopestovali to drevo, to, že sa naozaj aj vyrúbal ten zdravý strom, pretože tá lavica, v ktorej tu sedíme, ten štátny znak krásny, ktorý tam je, to je zo zdravého bukového dreva, ktoré tu máme vďaka lesníkom a ktoré tie stromy boli raz vyťažené v minulosti.
32. schôdza NR SR - 10.deň - A. dopoludnia
Dátum: 2021-07-02
Poslanec: Kuffa, Filip (-)
Druh vystúpenia: Vystúpenie s faktickou poznámkou

72. Miesto odbornej a vecnej roviny si skĺzol do roviny osobnej. Možnože štvrtina príspevku, keď vôbec, sa, sa bavila na tému toho zákona, čo si sa pred chvíľou z lavice vysmieval. Spory v ochrane prírody a krajiny, zaujímavé, že v minulosti neboli a dneska sú. A kto je tým klinom, ktorý vráža medzi lesníkov a ochranármi? Sú to práve ten tretí sektor, tí aktivisti ekoteroristi. Oni tam vrážajú ten klin a vyvolávajú umelo spory, ktoré tu vôbec neboli v minulosti. Objemy ťažby, pozrime si satelitné snímky, jak to narástlo. Však ale Vysoké a Nízke Tatry, ty si sedíš na ušiach, čo sme tu rozprávali? Kto to obhajuje? Však som povedal, zelený koridor si pozri, od Nitry po Donovaly, ja som povedal obraz Nízkych a Vysokých Tatier neni teda vzorným príkladom, pretože tie územia vyzerajú zle. A prečo vyzerajú zle? Však to tam sfúkol vietor a to, čo nesfúkol vietor, zožral lykožrút. Keď v roku 2004, keď to prerátali, bol 1,5 mil. stromov vyvrátených, alebo teda zahynutých, keď to tak nazveme, vo Vysokých Tatrách iba, tak v roku 2018 vplyvom lykožrúta to bolo 5 mil. Tak to je koľkonásobne? A tu sa ideš teda rozplývať, že sa máme pozrieť na satelitné snímky. Áno, však práve ochrana prírody za to môže, že tam vznikli také holiny rozvrátené. Sedíte tu, hej, teda, Kežmarčania, a že pozrite sa na Tatranské Matliare, že je to tam vyťažené, že ťažili kalamitu. A čo s tým mali robiť, keď to tam sfúklo? Mali to tam nechať zhniť tiež, hej, ako v iných častiach Tatier? Chvalabohu, že to spracovali a že tá horná hranica lesa, ktorá je v Tatranských Matliaroch, vy sa dobre pozrite, keď tam budete nabudúce, keď tam pôjdete, našťastie ešte zelená, ktovie dokedy pri takomto prístupe a vašich víziách natiahnutia bezzásahových území na 50 až 75 výmery percent národných parkov. Lokalita UNESCO a Karpatské bukové pralesy, to bol taký megalomanský a sprostý projekt, že tam čisté monokultúry smreka vyhlásili za karpatské bukové pralesy. Bodaj by to aj UNESCO nechcelo zrušiť, keď tam také idiotizmy boli vyhlásené.
32. schôdza NR SR - 10.deň - A. dopoludnia
Dátum: 2021-07-02
Poslanec: Kuffa, Filip (-)
Druh vystúpenia: Vystúpenie s faktickou poznámkou

64. Čo sa týka tej rozpredanosti poľnohospodárskej pôdy, to v plnej nahote ukázali dotácie na zelenú naftu, kedy v tej top desiatke boli práve holandské firmy, ktoré boli podporované v tejto podpore. Neviem, či to isté chcú nastoliť, aby, aby došlo aj v slovenských lesoch. Spomínal si, že sa to dotkne 6 500 pracovných miest. Navrhovatelia ale tvrdia, že nedôjde k poklesu zamestnanosti a tí ľudia neprídu o zamestnanie. To by platilo vtedy, keby tá nástupnícka organizácia, Štátna ochrana prírody, ktorá, mimochodom, práve ona výrazne prispela k poškodeniu týchto chránených území, pokračovala presne tým istým systémom a presne v tej istej činnosti, ako to robia štátne podniky teraz. Vtedy by sa všetky tie pracovné miesta zachovali. Keď to budú robiť inak, alebo teda keď to budú robiť takto, aby sa zachovali tie pracovné miesta, tak ja sa pýtam, potom vlastne na čo to je dobré. Načo je to celé dobré? Spomínal si tam potom aj, že kto sa k tomu vyjadruje, že odborníci, neodborníci. Kľudne sa k tomu môže vyjadriť hocikto, nikto to tu nespochybnil, pretože už žiaci asi v siedmom ročníku základnej školy sa učia o lesných vegetačných stupňoch, o rozšírení lesných drevín, smrek má svoje optimum v 7. lesnom vegetačnom stupni. Čuduj sa svete, práve v tom 7. lesnom vegetačnom stupni nám došlo k rozpadu. Bola to monokultúra smreka, ktorá za sto rokov tam, keď to dorastie, zase to bude len monokultúra smreka, pretože ten 7. lesný vegetačný stupeň tam nič iné ani nepustí.
32. schôdza NR SR - 10.deň - A. dopoludnia
Dátum: 2021-07-02
Poslanec: Kuffa, Filip (-)
Druh vystúpenia: Vystúpenie s faktickou poznámkou

26. Ďakujem za slovo. Správne si, pán kolega Takáč, povedal, že vystupovali sme v rozprave väčšinou opoziční poslanci, ak nerátame to prvé vystúpenie predkladateľa, čo ja som čakal, že bude aspoň pol hodinu teda nejako odborne a vecne argumentovať k tomuto návrhu zákona, ja neviem, koľko minút to bolo, proste to bolo žalostné, a čakal som, že v písomnej, že... v ústnej že sa prihlásia, kde bol tam jeden prihlásený – aj ten sa potom odhlásil, a vyslovil si tú pochybnosť, že asi ani odborne nevedia argumentovať k tomu zákonu, ktorý tu predložili. Dotkol si sa trieštení kompetencií, že sa to v podstate presunie pod ďalší rezort. Už to tu v rozprave bolo povedané, hej. Máme pozemkové úrady, ktoré sú pod ministerstvom vnútra, lesy máme pod pôdohospodárstvom, má to prejsť pod životné prostredie, ale pozor, každý opomínate, aj ministerstvo obrany má na starosti lesy. To je ďalší, štvrtý rezort, čiže ešte väčšie trieštenie, ako sme tu spomenuli. Čo sa týka toho obrazu krajiny, ja už som tu síce dal tú ponuku, nech si prídu pozrieť mapy, ako to bolo po vetrovej kalamite, a to, čo spôsobil lykožrút, zatiaľ tu nikto neprišiel do lavice, tie vizuálne pomôcky sa nevedia používať. A pozeral som si teraz ráno o štvrtej, mi poslali mail ľudia, ktorí celý život sú spojení s TANAP-om, tak mi poslali fotky, tak môžem aj tie vám poslať a pozvať aj tých iných kolegov, viem to tu ukázať, lebo bolo tu prezentované už s tým hotelom Bôrik, že jaké hrôzostrašné fotky im tam prezentovali, jak vyzerajú lesy, tak ja viem odprezentovať, jak vyzerá hrôzostrašne ten bezzásah.
32. schôdza NR SR - 10.deň - A. dopoludnia
Dátum: 2021-07-02
Poslanec: Kuffa, Filip (-)
Druh vystúpenia: Vystúpenie s faktickou poznámkou

22. Pán kolega Karahuta, neni pravda, že nechceme zmenu, tak jak aj poľnohospodári chcú zmenu a my chceme tú zmenu, pretože tak jak je nastavený systém momentálne v poľnohospodárstve, je zlý. Aj lesníci volajú po zmene, však som to tam prečítal, tá vízia, to boli len tri body z platformy Zachráňme lesné bohatstvo Slovenska, to nehovoria štátni lesníci. Tam sú podpísané inštitúcie širokého spektra nielen vlastníkov lesov, ale ešte aj iných dotknutých záujmových skupín. Čo sa týka tej rozpravy, čo som vravel o tých 50 %, tak to je 50 % územia bez zásahu, ale s víziou až nafúknutia na 75 %, to som tam aj zabudol povedať. A čo sa týka toho poslaneckého prieskumu, správne, do druhého čítania naozaj nech sa nám to podarí absolvovať, aby sme to teda minimálne členovia výboru mali možnosť vidieť. A keď budete cestovať, či už tú pozvánku, čo som dal tým predkladateľom, či prídete, ja vás tam na autobuse povozím, alebo teda či to bude v rámci poslaneckého prieskumu, všimnite si po ceste, jak vyzerajú lesy, všetci tu plačete, že sa drancujú, že tu máme rúbaniská a neviem čo. Od Nitry, keď idete po R1, tam vojdete, ja to volám, že zelený koridor, od Hronského Beňadiku a idete v podstate až do Ružomberka, všimnite si tú ľavú - pravú stranu. Sú to kompaktné zelené lesy a idete niekoľko desiatok kilometrov, no tak mi ukážte ten vydrancovaný les. Nebavíme sa o Nízkych Tatrách, však tam to vyzerá zle, vo Vysokých Tatrách to takisto vyzerá zle. Vysoké Tatry vďaka ochrane prírode vyzerajú tak zle, ako vyzerajú. Nízke Tatry však ale vyrúbali, to prečo, však to tam sfúkol vo väčšine vietor, a čo nesfúkol vietor, zožral lykožrút. Áno, boli určité zlyhania, jak to povedal kolega Mičovským, aj, aj v tom lesníckom manažmente, kedy tá lakomosť niekedy prevládne nad tým zdravým rozumom, ale lesy máme, chvalabohu, na Slovensku ešte v dobrom a zachovalom obraze.
32. schôdza NR SR - 10.deň - A. dopoludnia
Dátum: 2021-07-02
Poslanec: Kuffa, Filip (-)
Druh vystúpenia: Vystúpenie s faktickou poznámkou

12. Vrátim sa ešte k tomu hotelu Bôrik, lebo že vraj tam nebol nejaký limitovaný alebo kontrolovaný vstup, možnože nebol. Len keď sme nevedeli (povedané so smiechom), že sa táto akcia deje, tak asi ťažko sme tam mohli prísť. To len na margo toho, potvrdil to aj druhý kolega z výboru. Toľko asi k tým faktickým. Ostatným kolegom ďakujem za podporu a ďakujem za to, že nebudete podporovať tento návrh zákona.
32. schôdza NR SR - 9.deň - B. popoludní
Dátum: 2021-07-01
Poslanec: Kuffa, Filip (-)
Druh vystúpenia: Vystúpenie s faktickou poznámkou

159. Ďakujem za slovo. Pán kolega Mičovský, v úvode rozpravy ste povedal, že veríte tomu, že navrhovatelia mali dobrý úmysel. Ja si myslím tiež, že mali dobrý ten úmysel, ale keď aj po všetkých tých pripomienkach, ktoré im prídu aj teda z tej odbornej verejnosti, ktoré im prídu, aj od ľudí z vidieka, tak si myslím, že ten dobrý úmysel, aj keď mali, tak by ho mali minimálne prehodnotiť. Tento návrh zákona, keď sa tu minimálne, ja neviem, pol milióna ľudí ozýva, že takýto návrh zákona je pre nich neakceptovateľný. Spomenul si, pán kolega, aj tú polovičatosť toho zákona a spojil si to vlastne s tým, že tá myšlienka by bola vtedy dobrá, keby všetky lesy prešli pod ministerstvo životného prostredia. Zazneli tu už kritické hlasy, ale ty nie si jediným nositeľom tejto myšlienky, že všetky lesy by mali byť pod jedným rezortom, pretože ja hovorím, neni dôležité, jak sa volá strecha, ktorá zastrešuje lesy, či je to pôdohospodárstvo, alebo životné prostredie, tam je dôležité, kto je minister, aký prístup má k lesom a či chce mať živé a zdravé vitálne lesy, alebo či chce mať v podstate nejaký bezzásah a pozerať sa na to, ako sa to rozpadne. Platforma Zachráňme lesné bohatstvo Slovenska, ktorá združuje ako štátny, tak aj neštátny sektor, takisto hovorí o tej myšlienke, že lesy by nemali byť pod ministerstvom pôdohospodárstva. Čiže v podstate ty si, ty si na tej istej strane, čo hovorí v postate široká lesnícka verejnosť. Sedemstoročná história lesníctva, presne tak, chránené územia v dnešnej podobe také, akých tu máme, sú práve vďaka tej lesníckej práci, práve vďaka tej sedemstoročnej histórii, áno, možnože niekedy boli chyby, ako to si teda povedal, ale ako na strane lesníkov, tak aj na strane ochranárov neraz. A to posúdenie lesníkov kritickým okom... Nestíham už, v rozprave potom viac.